CELEX: C2006/326/150
Language: lv
Date: 2006-12-30 00:00:00
Title: Lieta T-323/06: Prasība, kas celta 2006. gada 21. novembrī — FRESYGA pret Komisiju

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/73
            
         Prasība, kas celta 2006. gada 21. novembrī — FRESYGA pret Komisiju
   (Lieta T-323/06)
   (2006/C 326/150)
   Tiesvedības valoda — spāņu
   Lietas dalībnieki
   
      Prasītāja: Fresyga, SA (Almerija, Spānija) (pārstāve — H. Rovira Daudi, advokāte)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atzīt, ka šī prasība atcelt tiesību aktu ir pieņemama un ka 2006. gada 19. jūlija Lēmums, ar ko atbilstīgi Padomes Direktīvai 92/43/EEK pieņem Kopienas nozīmes teritoriju [KNT] sarakstu Vidusjūras bioģeogrāfiskajam reģionam, ciktāl tas ietekmē KNT ES6110006, daļēji nav spēkā, izslēdzot šo KNT no tā piemērošanas jomas;
            
         
               —
            
            
               pakārtoti, atzīt, ka 2006. gada 19. jūlija Lēmums, ar ko atbilstīgi Padomes Direktīvai 92/43/EEK pieņem Kopienas nozīmes teritoriju sarakstu Vidusjūras bioģeogrāfiskajam reģionam, daļēji nav spēkā, ciktāl tas no KNT ES6110006 izslēdz īpašumu “Coto de Padilla” ar platību 8 500 000 m2, kas atrodas Niharas [Níjar] pašvaldības teritorijā;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar šo prasību tiek apstrīdēts Komisijas 2006. gada 19. jūlija Lēmums, ar ko atbilstīgi Padomes Direktīvai 92/43/EEK pieņem Kopienas nozīmes teritoriju sarakstu Vidusjūras bioģeogrāfiskajam reģionam (1), ciktāl tajā par Kopienā nozīmīgu teritoriju atzīta visa ES611 0006 “Ramblas de Jergal, Tabernas y Sur de Sierra Alhamilla” vai, pakārtoti, ciktāl minētajā sarakstā ir ietverts prasītājai piederošs īpašums.
   Pamati un galvenie argumenti ir līdzīgi lietā T-322/06 Manuel Espinosa u.c./Komisija izvirzītajiem.
   Prasītāja citastarp apgalvo, ka laikposmā no priekšlikuma iesniegšanas līdz KNT ES 6110006 apstiprināšanai Komisija nav izvērtējusi ne teritorijas sociālos vai saimnieciskos elementus, ne zemes gabalu aizsardzības stāvokli, neskatoties uz lūgumiem, kurus šajā sakarā izteica Niharas pašvaldība, bet akceptējusi tikai Andalūzijas provinces padomes [Junta de Andalucía] priekšlikumu, neizvērtējot tā piemērotību.
   
      (1)  OV L 259, 21.09.2006., 1. lpp.